Paul Scholes

**Paul Scholes** (født 16. november 1974 i Salford) er en engelsk fotballtrener og tidligere fotballspiller.

Scholes spilte hele sin profesjonelle karriere for Manchester United. Han har også vært en del av trenerstaben i klubben.

Scholes kom til Manchester United allerede som 16-åring den 8. juli 1991, og debuterte for førstelaget med to mål mot Ipswich den 24. september 1994. Det var imidlertid først i sesongen 1997/98 at han etablerte seg som fast på Uniteds midtbane. Til gjengjeld har han beholdt plassen siden dengang, og har spilt over 700 kamper for klubben siden debuten i 1994.

I mai 1997 fikk Scholes sin landslagsdebut for  mot . Også her scoret han i debutkampen. Etter 66 landskamper og 14 mål for England, valgte han etter EM 2004 å gi seg som landslagsspiller.

Med totalt 25 vinnermedaljer, blant annet Mesterligaen to ganger, seriemester elleve ganger og FA-cup-mester tre ganger, er Scholes den nest mest meritterte i engelsk fotball. Bare Ryan Giggs har flere, med sine 34 vinnermedaljer. Han har også deltatt i to VM-sluttspill for England, først i 1998, og så i 2002.

Scholes mistet store deler av sesongen 2005/06 på grunn av en mystisk øyeskade, og det ble fryktet at karrieren kunne være i fare. Scholes gjorde imidlertid comeback i siste kamp i 05/06-sesongen mot Charlton Athletic. I 06/07-sesongen fant han tilbake til sin gamle form og var en av Uniteds viktigste spillere. Scholes har vunnet elleve ligagull. Kun Ryan Giggs, med sine tretten mesterskapsmedaljer, har flere. I mai 2011 la han støvlene på hylla og trådte inn i trenerstaben til Manchester United, men gjorde comeback for Manchester United i FA-cupen 8. januar 2012 mot Manchester City, og scoret mot Bolton i den neste kampen. Mot slutten av 2012/13-sesongen bestemte han seg for å legge opp igjen, og fikk sin siste kamp på Old Trafford mot Swansea 12. mai 2013, og sin siste kamp i sesongavslutningen mot West Bromwich Albion den 19. mai.

11. februar 2019 ble han ansatt som manager for Oldham Athletic AFC. 14. mars 2019 ga han seg som trener for Oldham.

## ''The Class of '92''
I 2013 kom den britiske dokumentarfilmen *The Class of '92* ut. Denne filmen omhandler fremveksten av seks unge Manchester United-spillerne Paul Scholes, David Beckham, Nicky Butt, Ryan Giggs, Gary Neville og Phil Neville. Filmen dokumenterer de nevnte spillernes karrierer for Manchester United fra 1992 til 1999 og inneholder intervjuer med blant andre de tidligere fotballspillerne Zinedine Zidane og Eric Cantona, den tidligere ungdomstreneren i Manchester United Eric Harrison, regissøren Danny Boyle, tidligere statsminister Tony Blair og The Stone Roses-bassisten Mani.

## Meritter
**Manchester United**
* Premier League: 1995/96, 1996/97, 1998/99, 1999/2000, 2000/01, 2002/03, 2006/07, 2007/08, 2008/09, 2010/11 og 2012/13 **(11)**
* UEFA Champions League: 1999 og 2008 **(2)**
* FA Cup: 1996, 1999 og 2004 **(3)**
* Intercontinental Cup: 1999 **(1)**
* FIFA Club World Cup: 2008 **(1)**
* Den engelske ligacupen: 2009 og 2010 **(2)**
* Charity Shield/Community Shield: 1996, 1997, 2003, 2008 og 2010 **(5)**

## Karriere som spiller (alle turneringer)
*Per [[19. mai]] [[2013]]*

## Referanser


## Eksterne lenker
* 
* Paul Scholes' profil på united.no
* Paul Scholes' profil på manutd.com (engelsk)
*https://www.mirror.co.uk/sport/football/news/class-92-review-manchester-united-2875046
*https://www.independent.co.uk/sport/football/premier-league/class-92-new-film-tells-story-six-young-men-who-together-would-conquer-world-8925729.html